Portugalin tasavallan, Ranskan tasavallan, Ruotsin kuningaskunnan ja Belgian kuningaskunnan aloite neuvoston päätöksen tekemiseksi väliaikaisen oikeudellisen yhteistyöyksikön perustamisesta



Virallinen lehti nro C 243 , 24/08/2000 s. 0021 - 0021



Portugalin tasavallan, Ranskan tasavallan, Ruotsin kuningaskunnan ja Belgian kuningaskunnan aloite neuvoston päätöksen tekemiseksi väliaikaisen oikeudellisen yhteistyöyksikön perustamisesta (2000/C 243/06) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen VI osaston ja erityisesti sen 31 artiklan ja 34 artiklan 2 kohdan c alakohdan, ottaa huomioon Saksan liittotasavallan aloitteen sekä Portugalin tasavallan, Ranskan tasavallan, Ruotsin kuningaskunnan ja Belgian kuningaskunnan aloitteen, ottaa huomioon Euroopan parlamentin lausunnon, sekä katsoo seuraavaa: (1) Neuvosto on hyväksynyt yhteisen toiminnan 96/277/YOS 22 päivältä huhtikuuta 1996 Euroopan unionin jäsenvaltioiden välisen oikeudellisen yhteistyön edistämiseen tähtäävästä yhteystuomareiden vaihtojärjestelmästä(1). (2) Neuvosto on hyväksynyt yhteisen toiminnan 98/428/YOS 29 päivältä kesäkuuta 1998 Euroopan oikeudellisen verkoston perustamisesta(2). (3) Tampereen Eurooppa-neuvoston 15 ja 16 päivänä lokakuuta 1999 annetuissa päätelmissä ja erityisesti päätelmien 46 kohdassa asetetaan tavoitteeksi perustaa vakavan järjestäytyneen rikollisuuden torjunnan tehostamiseksi Eurojust-yksikkö, jossa on syyttäjiä, tutkintatuomareita tai vastaavaa toimivaltaa käyttäviä poliiseja. (4) Jäsenvaltioden välisen oikeudellisen yhteistyön tehostaminen edellyttää, että unionissa hyväksytään viipymättä rekenteellisia toimenpiteitä, joiden tarkoituksena on helpottaa useiden jäsevaltioiden alueille ulottuvien tutkinta- ja syytetoimien koordinointia ja erityisesti perustaa väliaikainen oikeudellinen yhteistyöyksikkö. (5) Kyseisen väliaikaisen yksikön olisi kokoonnuttava neuvoston toimintarakenteiden puitteissa, koska sen toiminnasta saatavista kokemuksista voisi olla hyötyä laadittaessa säädöstä, jolla Eurojust-yksikkö perustetaan, ON PÄÄTTÄNYT SEURAAVAA: 1 artikla 1. Kukin jäsenvaltio sijoittaa Euroopan unionissa olevaan pysyvään edustustoonsa syyttäjän, tutkintatuomarin tai vastaavaa toimivaltaa käyttävän poliisin, joka voi huolehtia 2 kohdassa tarkoitettujen tavoitteiden ja tehtävien täyttämisen edellyttämästä yhteystoiminnasta. Näin nimetyt 15 henkilöä kokoontuvat Brysselissä neuvoston toimintarakenteiden puitteissa kokoonpanossa, jota kutsutaan "väliaikaiseksi oikeudelliseksi yhteistyöyksiköksi". 2. Toimien tiiviissä yhteydessä neuvoston pääsihteeristön ja Euroopan oikeudellisen verkoston kanssa kyseiset henkilöt: a) edistävät kunkin jäsenvaltion kansallisen lainsäädännön puitteissa kansallisten toimivaltaisten viranomaisten välistä tehokasta koordinointia tutkinta- ja syytetoimissa, jos niissä on mukana kaksi tai useampia jäsenvaltoita ja jos koordinoitu toiminta on tapauksessa tarpeen, b) helpottavat jäsenvaltioiden toimivaltaisten viranomaisten välistä oikeudellista yhteistyötä rikosasioissa, c) avustavat tarvittaessa jäsenvaltioita ja neuvostoa, jotta Eurojust-yksikön perustamissäädös saataisiin neuvoteltua ja hyväksyttyä neuvostossa. 2 artikla Tätä päätöstä noudatetaan päivästä, jona se tehdään. Päätöksen soveltaminen päättyy päivänä, jona Eurojust-yksikön perustamisasiakirja tulee voimaan. Tehty ... Neuvoston puolesta Puheenjohtaja ... (1) EYVL L 105, 27.4.1996, s. 1. (2) EYVL L 191, 7.7.1998, s. 4.